1. **DVE PERCENTÁ – POKYNY PRE ZAMESTNANCOV**

**Postup krokov na poukázanie 2% (3%) pre zamestnancov, ktorí požiadali svojho zamestnávateľa o vykonanie ročného zúčtovania zaplatených preddavkov na daň z príjmov. Všetky potrebné tlačivá sú uvedené na konci tohto článku.**

1. Požiadajte zamestnávateľa o vykonanie ročného zúčtovania zaplatených preddavkov na daň (spravidla do 15. 2.).
2. Potom požiadajte zamestnávateľa, aby Vám vystavil tlačivo **Potvrdenie o zaplatení dane.**
3. Z tohto potvrdenia si viete zistiť dátum zaplatenia dane a vypočítať:  
   **a)** 2% z Vašej zaplatenej dane – to je maximálna suma, ktorú môžete poukázať, ak ste v roku 2021 neboli dobrovoľníkom, alebo dobrovoľnícky odpracovali menej ako 40 hodín. Táto suma však musí byť minimálne 3,00 €.

**b)** 3% z Vašej zaplatenej dane, ak ste v roku 2021 odpracovali **dobrovoľnícky**minimálne 40 hodín a získate o tom **Potvrdenie od organizácie/organizácií**, pre ktoré ste v roku 2021 dobrovoľnícky pracovali.

1. Prečítajte si **Poučenie**na vyplnenie **Vyhlásenia**, ktoré sa nachádza na druhej strane Vyhlásenia.
2. Údaje o Expression o.z. napíšte do Vyhlásenia spolu so sumou, ktorú chcete poukázať. Údaje, ktoré potrebujete do Vyhlásenia uviesť o**Expression o.z.** sú:

IČO: 42229430  
Obchodný názov:Expression o.z.

Všetky potrebné údaje sú už uvedené v tlačivách, ktoré si môžete stiahnuť nižšie.

1. Obe tieto tlačivá, teda Vyhlásenie spolu s Potvrdením, doručte do 30.04.2022 na daňový úrad podľa Vášho bydliska.\*\*\*
2. \*\*\*Ak ste poukázali 3% z dane, povinnou prílohou k **Vyhláseniu**a **Potvrdeniu o zaplatení dane**je aj**Potvrdenie o odpracovaní minimálne 40 hodín dobrovoľníckej činnosti!!!**
3. Daňový úrad má 90 dní na to, aby previedol Vaše 2% (3%) v prospech Expression o.z.

**Poznámky:**  
Fyzické osoby poukazujú v roku 2022 2% z dane, **dobrovoľníci môžu poukázať až 3% z dane!**

Do kolónky ROK sa píše 2021. Tlačivá sa podávajú výlučne na daňový úrad podľa Vášho bydliska.

Číslo účtu Expression o.z. nepotrebujete, ani ho nikde neuvádzate, nakoľko peniaze na účet Expression o.z. prevádzajú daňové úrady, nie Vy. Vy platíte celú daň daňovému úradu.

IČO prijímateľa sa do kolóniek vypisuje **sprava**.

Ak chcete oznámiť prijímateľovi, že ste mu Vy zaslali svoje 2% (3%), zaškrtnite v tlačive príslušný súhlas so zaslaním Vašich údajov (meno a adresa… NIE však poukázaná suma).

1. **DVE PERCENTÁ – POKYNY PRE FYZICKÉ OSOBY**

**Postup krokov pre fyzické osoby, ktoré si samé podávajú daňové priznanie v roku 2022.**

1. Vypočítajte si:  
   a) 2% z Vašej zaplatenej dane – to je maximálna suma, ktorú môžete poukázať, ak ste v roku 2021 neboli dobrovoľníkom, alebo dobrovoľnícky odpracovali menej ako 40 hodín. Táto suma však musí byť minimálne 3,00 €.  
   b) 3% z Vašej zaplatenej dane, ak ste v roku 2021 odpracovali dobrovoľnícky minimálne 40 hodín a získate o tom **Potvrdenie od organizácie/organizácií, pre ktoré ste v roku 2021 dobrovoľnícky pracovali.**
2. **V daňovom priznaní pre fyzické osoby**sú už uvedené kolónky na poukázanie 2% (3%) z dane v prospech 1 prijímateľa. Údaje, ktoré potrebujete do daňového priznania, sú:

IČO: 42229430  
Obchodný názov: Expression o.z.

1. **Ak chcete oznámiť prijímateľovi, že ste mu Vy zaslali svoje 2% (3%), zaškrtnite v tlačive príslušný súhlas so zaslaním Vašich údajov (meno a adresa… NIE však poukázaná suma)!**
2. Riadne vyplnené daňové priznanie\*\*\* doručte v lehote, ktorú máte na podanie daňového priznania (zvyčajne do 31.3.2022) na Váš daňový úrad (podľa Vášho bydliska) a v tomto termíne aj zaplaťte daň z príjmov.
3. \*\*\*Ak ste poukázali 3% z dane, povinnou prílohou k Daňovému priznaniu je aj **Potvrdenie o odpracovaní minimálne 40 hodín dobrovoľníckej činnosti**!!! Toto potvrdenie si vyžiadajte od organizácií, pre ktoré ste v roku 2021 dobrovoľnícky pracovali.
4. Daňový úrad má 90 dní na to, aby previedol Vaše 2% (3%) v prospech Expression o.z.

**Poznámky:**

Fyzické osoby poukazujú v roku 2022 2% z dane, pričom **dobrovoľníci však môžu poukázať až 3% z dane**! Číslo účtu Expression o.z. nepotrebujete, ani ho nikde neuvádzate, nakoľko peniaze na účet Expression o.z. prevádzajú daňové úrady, nie Vy. Vy platíte celú daň daňovému úradu.

Na poukázanie 3% dane podávate okrem daňového priznania aj **Potvrdenie o odpracovaní minimálne 40 hodín dobrovoľníckej činnosti v roku 2021.** Ak poukazujete iba 2% z dane, podávate iba samotné Daňové priznanie.

IČO prijímateľa sa do kolóniek vypisuje **sprava**.

1. **DVE PERCENTÁ – POKYNY PRE PRÁVNICKÉ OSOBY**

**Postup krokov na poukázanie 2% (1%) pre právnické osoby v roku 2021.**

1. Právnické osoby môžu poukázať 2% (1%) z dane aj viacerým prijímateľom, okrem Expression o.z. , minimálna výška v prospech jedného prijímateľa je 8,00 €.
2. Vypočítajte si Vaše 2% (1%) z dane z príjmov právnickej osoby – to je maximálna suma, ktorú môžete poukázať v prospech prijímateľa/prijímateľov, poukázať môžete aj menej ako 2% (1%), musí však byť splnená podmienka minimálne 8,00 € pre jedného prijímateľa.

**POZOR:**

Ak právnická osoba (firma) v roku 2021 až do termínu na podanie daňového priznania a zaplatenie dane v roku 2022 (zvyčajne do 31.3.2022) NEDAROVALA financie vo výške minimálne 0,5% z dane na verejnoprospešný účel (aj inej organizácii, nemusí byť iba prijímateľovi), tak môže poukázať iba 1% z dane – vyznačí v daňovom priznaní, že poukazuje iba 1% z dane – VYPLNÍ v časti IV riadok 3.

Ak právnická osoba (firma) v roku 2021 až do termínu na podanie daňového priznania a zaplatenie dane v roku 2022 (zvyčajne do 31.3.2022 DAROVALA financie vo výške minimálne 0,5% z dane na verejnoprospešný účel (aj inej organizácii, nemusí byť iba prijímateľovi), tak môže poukázať 2% z dane – označí v daňovom priznaní, že poukazuje 2% z dane (tak ako po minulé roky) – VYPLNÍ v časti IV riadok 1 a 2.

V daňovom priznaní pre právnické osoby – Časť IV sú už uvedené kolónky na poukázanie 2% (1%) z dane v prospech 1 prijímateľa.

1. Ak chcete oznámiť prijímateľovi, že ste mu Vy zaslali svoje 2% (1%), zaškrtnite v časti IV príslušný súhlas so zaslaním Vašich údajov (obchodné meno alebo názov, sídlo a právna forma… NIE však poukázaná suma)!
2. **Údaje, ktoré potrebujete do daňového priznania sú:**

IČO: 42229430  
Obchodný názov: Expression o.z.

Pokiaľ ste si vybrali viac prijímateľov, vložte do daňového priznania ďalší list papiera ako prílohu (je uvedená na poslednej strane DP) a uveďte tam analogicky všetky potrebné identifikačné údaje o prijímateľoch a sumu, ktorú chcete v ich prospech poukázať. V kolónke 4 uveďte, koľkým prijímateľom chcete podiel zaplatenej dane poukázať.

1. Riadne vyplnené daňové priznanie doručte v lehote, ktorú máte na podanie daňového priznania na Váš daňový úrad (zvyčajne podľa Vášho sídla) a v tomto termíne aj zaplaťte daň z príjmov.
2. Daňový úrad po kontrole údajov a splnení všetkých podmienok má zákonnú lehotu 90 dní na to, aby previedol sumy, ktoré ste poukázali, v prospech Vami vybraných prijímateľov.

**Poznámky:**

Čísla účtov prijímateľov nepotrebujete, ani ich nikde neuvádzate, nakoľko peniaze na účty prijímateľov prevádzajú daňové úrady, nie Vy. Vy platíte celú daň daňovému úradu.

Okrem daňového priznania už nepodávate na poukázanie 2% z dane žiadne iné tlačivá, ako napríklad kópie darovacích zmlúv, atď. – tie sú dôležité pri až pri prípadnej kontrole.

IČO prijímateľa sa do kolóniek vypisuje **sprava**.